
Selam alejkum šejh.  

Htjela sam da vas pitam, da li je dozvoljeno udatoj ženi (koja nema svoje djece) i nije dosad ni imala niti je bila trudna, da uzme tablete za dojenje, znači od kojih bi joj nadošlo mlijeko, da bi mogla da podoji dijete od sestre. I time bila majka po mlijeku inšAllah? Allah vam dao svako dobro. 


* 
* 
* 
* 
* 
* 
* 

 

VALIDNOST MAJČINSTVA PO MLIJEKU OD STRANE ŽENE KOJA NIJE RAĐALA
===============================================================

 

Alejkumusselam ve rahmetullahi ve berekatuhu.


Hvala Allahu i neka je salat i selam na posljednjeg vjerovjesnika, a zatim:


Ako udata žene koja je imala intimni odnos sa mužem, svejedno imala djece ili ne i svejedno poslije porođaja ili mimo njega, zadoji svojim mlijekom neko dijete (sa pet dojenja) tim dojenjem se potvrđuje srodstvo po mlijeku.


Oko ovoga nema razilaženja među učenjacima četiri mezheba.


Oni se razilaze se oko djevice (djevojke koja nije imala intimni odnos) ako ona zadoji neko dijete da li se njenim dojenjem potvrđuje majčinstvo po mlijeku.


Shodno tome, dozvoljeno je udatoj ženi da konzumira tablete koje uzrokuju nadolaženje mlijeka za dojenje kako bi neko dijete zadojila radi srodstva po mlijeku. A tim dojenjem djeteta potvrđuje se majčinstvo po mlijeku.


Ve billahi tevfik.


Na pitanje odgovorio dr. Zijad Ljakić – zijad-ljakic.com


